POSTUPAK NABAVE ZA NEOBVEZNIKE ZAKONA O JAVNOJ NABAVI

**POZIV NA DOSTAVU PONUDA**

Oznaka nabave: NAB PIAMIA – 03

**Predmet nabave:** Nabava usluga izrade aplikacije, animacija i koncepta proširene

stvarnosti zajedno s foto prepoznavanjem slika i teksta AR projekcijom proširene

stvarnosti na površinama

**Financirano iz poziva:** INOVACIJE NOVOOSNOVANIH MSP-ova – II FAZA

**Referentna oznaka poziva:** KK.03.2.2.04.

**Naziv projekta:** PIA MIA

**Broj ugovora:** Nije primjenjivo

Velika Gorica, studeni 2020.

Temeljem Poziva na dostavu projektnih prijedloga "INOVACIJE NOVOOSNOVANIH MSP-ova – II FAZA", referentna oznaka poziva KK.03.2.2.04. i Priloga 4. Pravila o provedbi postupaka nabava za neobveznike Zakona o javnoj nabavi, Fabula21. stoljeća d.o.o., Riječka ulica 35, 10410 Velika Gorica, OIB: 47604412245 provodi postupak nabave usluge izrade aplikacije, animacija i koncepta proširene stvarnosti s foto prepoznavanjem slika i teksta te AR projekcijom proširene stvarnosti na površinama.

1. **OPĆI PODACI**
	1. **Podaci o naručitelju (NOJN)**

Naziv naručitelja: Fabula21. stoljeća d.o.o.

Adresa: Riječka ulica 35, 10410 Velika Gorica, Hrvatska

OIB: 47604412245

Broj telefona: +385 98 242024

E-mail: mario.dilberovic@logoped.hr

Osoba zadužena za komunikaciju s ponuditeljima (Kontakt osoba): Mario Dilberović

Broj telefona: +385 98 242024

E-mail: mario.dilberovic@logoped.hr

Komunikacija i svaka druga razmjena informacija/podataka između Naručitelja i Ponuditelja obavlja se elektroničkim putem, putem navedene elektroničke pošte osobe zadužene za komuniciranje s Ponuditeljima, na hrvatskom jeziku i latiničnom pismu.

**1.2. Nabava se provodi temeljem**

Priloga 4. – Pravila o provedbi postupaka nabava za neobveznike Zakona o javnoj nabavi (objavljen u okviru Poziva INOVACIJE NOVOOSNOVANIH MSP-ova – II FAZA, referentna oznaka Poziva: KK.03.2.2.04.).

**1.3. Popis gospodarskih subjekata s kojima je Naručitelj u sukobu interesa:**

Ne postoje povezana društva odnosno povezane osobe s kojima je Naručitelj i predstavnik Naručitelja u sukobu interesa tj. s kojima ne smije sklapati Ugovor o nabavi, a kako je definirano Prilogom 4 – Pravila o provedbi postupaka nabave za neobveznike Zakona o javnoj nabavi (objavljeno u okviru Poziva INOVACIJE NOVOOSNOVANIH MSP-ova – II FAZA, referentna oznaka poziva KK.03.2.2.04).

Pravilo se primjenjuje na odgovarajući način i na sljedeće povezane osobe: na srodnike po krvi u uspravnoj liniji ili u pobočnoj liniji do četvrtog stupnja, srodnike po tražbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike.

**1.4. Vrsta postupka nabave**

Naručitelj primjenjuje **postupak nabave s obveznom objavom** Poziva na dostavu ponuda na internetskoj stranic[i www.strukturnifondovi.hr.](http://www.strukturnifondovi.hr/)

**1.5. Oznaka nabave**

NAB PIAMIA - 03

**1.6. Dodatne informacije, objašnjenja i izmjene Poziva na dostavu ponuda**

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s uvjetima iz Poziva na dostavu ponuda, a Naručitelj će odgovor staviti na raspolaganje (objaviti) na internetskoj stranici [www.strukturnifondovi.hr](http://www.strukturnifondovi.hr/) bez otkrivanja identiteta gospodarskog subjekta.

Pisani zahtjev zainteresiranih gospodarskih subjekata za dodatnim informacijama, objašnjenjima ili izmjenama dostavlja se putem elektroničke pošte na e -mail: mario.dilberovic@logoped.hr.

Zahtjev je pravodoban ako je dostavljen Naručitelju najkasnije tijekom četvrtog (4.) dana prije dana u kojem ističe rok za dostavu ponuda.

Pod uvjetom da je zahtjev dostavljen pravodobno, Naručitelj je obvezan odgovor staviti na raspolaganje najkasnije tijekom trećeg (3.) dana prije dana u kojem ističe rok za dostavu ponuda.

Ako naručitelj za vrijeme roka za dostavu ponuda mijenja Poziv na dostavu ponuda, osigurat će dostupnost izmjena svim zainteresiranim gospodarskim subjektima na istim internetskim stranicama na kojima je objavljen Poziv na dostavu ponuda. U tom slučaju Naručitelj će primjereno produljiti rok za dostavu ponuda definiranjem novog roka za dostavu ponuda te isti neće biti kraći od osam (8) dana od dana objave izmjene.

1. **PODACI O PREDMETU NABAVE**

**2.1. Opis predmeta nabave**

Predmet nabave je Izrada aplikacije za projekt koja će služiti kao baza za pristup animacijama, izrada animacija i koncepta proširene stvarnosti, ukomponiravanje foto prepoznavanja slika i teksta te AR proširene stvarnosti na površinama, postavljanje segmenta dodatnog sadržaja, izmjene i korekcije aplikacije, animacije, dizajna i koncepta nakon dobivenih dodatnih podataka.

Izrada drugih animacija za projekt proširene stvarnosti. Izrada animacija i koncepta proširene stvarnosti, AR proširene stvarnosti na površinama, postavljanje segmenta dodatnog sadržaja, izmjene i korekcije aplikacije, animacije, dizajna i koncepta nakon dobivenih dodatnih podataka.

|  |  |  |
| --- | --- | --- |
| Stavka | Naziv | Količina |
| 1. | Izrada bazne aplikacije | 1 komad |
| 2. | Izrada animacija i koncepta proširene stvarnosti | 2 komada |
| 3. | Foto prepoznavanje slika i teksta te AR na površinama | 2 komada |
| 4. | Ubacivanje teksta i slaganje dizajna | 2 komada |
| 5. | Izmjene i korekcije | 2 komada |

**2.2. Tehničke specifikacije**

Detaljne tehničke specifikacije predmeta nabave po grupama sadržane su u Prilogu IV ovog Poziva na dostavu ponuda.

Zahtjevi definirani Tehničkim specifikacijama predstavljaju minimalne tehničke karakteristike koje ponuđena usluga mora zadovoljavati te se iste ne smiju mijenjati od strane Ponuditelja.

Za sve robne marke, tipove proizvoda, standarde ili norme, mjere osiguranja kvalitete ako su navedeni u tehničkim specifikacijama primjenjuje se izraz "ili jednakovrijedno", dakle Ponuditelj može ponuditi jednakovrijedan proizvod, odnosno jednakovrijednu normu i/ili jednakovrijedne mjere osiguranja kvalitete i/ili jednakovrijedne potvrde tijela osnovanih u drugim državama članicama, a Naručitelj će u slučaju jednakovrijednosti prihvatiti iste.

Jednakovrijedni proizvod/norma/mjera osiguranja kvalitete nudi se na način da se u prostor ispod postojeće stavke Tehničkih specifikacija (Prilog IV Poziva na dostavu ponuda) upiše naziv jednakovrijednog proizvoda/norme/mjere osiguranja kvalitete.

Proizvod/norma/mjera osiguranja kvalitete koja je u Tehničkim specifikacijama ovog Poziva na dostavu ponuda navedena kao primjer, smatra se ponuđenom ako Ponuditelj ne navede nikakve druge proizvode/norme/mjere osiguranja kvalitete na za to predviđenom mjestu Tehničkih specifikacija.

Sam dokaz jednakovrijednosti dužan je u ponudi, bilo kojim prikladnim sredstvom dokazati Ponuditelj. Taj dokaz mogu biti tehničke specifikacije, tehnički listovi proizvođača, katalozi, norme, atesti, certifikati, sukladnosti i sl. Dokazi jednakovrijednosti nude se u svrhu ocjene da li ponuđeni proizvodi imaju tražene karakteristike predmeta nabave.

**2.3. Količina predmeta nabave**

Količina predmeta nabave je definirana u točki 2.1. ovog Poziva na dostavu ponuda. Količina je točna.

**2.4. Mjesto izvršenja predmeta nabave**

FABULA21. STOLJEĆA d.o.o., Riječka ulica 35, 10410 Velika Gorica, Hrvatska

**2.5. Rok isporuke (izvršenja) predmeta nabave**

Krajnji rok isporuke (izvršenja) je 24.12.2020.

**3. RAZLOZI ISKLJUČENJA PONUDITELJA**

**3.1. Naručitelj je obvezan isključiti ponuditelja iz postupka ukoliko:**

3.1.1. je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima;

3.1.2. nije ispunio obavezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;

3.1.3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete sposobnosti;

3.1.4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

3.1.5. je u posljednje dvije godine do početka postupka nabave učinio težak profesionalni propust koji naručitelj može dokazati na bilo koji način.

Težak profesionalni propust je postupanje Ponuditelja u obavljanju njegove profesionalne djelatnosti protivno odgovarajućim propisima, kolektivnim ugovorima i pravilima struke ili sklopljenim ugovorima o nabavi, a koji je takve prirode da čini tog Ponuditelja neprikladnom i nepouzdanom stranom Ugovora o nabavi koji Naručitelj namjerava sklopiti. Težak profesionalan propust kod izvršenja Ugovora o nabavi je takvo postupanje Ponuditelja koji ima za posljedicu značajne i/ili opetovane nedostatke u izvršenju bitnih zahtjeva iz ugovora koji su doveli do njegova prijevremenog raskida, nastanka štete ili drugih sličnih posljedica. Postojanje teškog profesionalnog propusta dokazuje Naručitelj na temelju objektivne procjene okolnosti svakog pojedinog slučaja.

3.2. Nepostojanje razloga za isključenje iz točke 3.1. ovog Poziva na dostavu ponuda ponuditelj će dokazati potpisanom izjavom osobe ovlaštene za zastupanje gospodarskog subjekta koju dostavlja s ponudom. Prijedlog navedene izjave čini Prilog II Poziva na dostavu ponuda - Izjava o nepostojanju razloga isključenja.

3.3. U slučaju zajednice ponuditelja, okolnosti vezane za razloge isključenja utvrđuju se za sve članove zajednice ponuditelja pojedinačno te traženu izjavu mora potpisati svaki član zajednice ponuditelja.

3.4. U slučaju podugovaratelja, okolnosti vezane uz razloge isključenja utvrđuju se za sve podugovaratelje pojedinačno te traženu izjavu mora potpisati svaki podugovaratelj. Ukoliko neki od razloga isključenja postoji kod podugovaratelja, naručitelj u postupku pregleda i ocjene ponuda mora zahtijevati da gospodarski subjekt zamijeni podugovaratelja kod kojeg postoji neki od razloga za isključenje.

3.5. Naručitelj može u bilo kojem trenutku tijekom postupka nabave, zahtijevati od Ponuditelja da prije sklapanja ugovora dostavi jedan ili više dokumenata (potvrda, izvoda i sl.) koji potvrđuju da se Ponuditelj ne nalazi u situacijama navedenim u točki 3.1. (ako se takvi dokumenti izdaju u zemlji sjedišta gospodarskog subjekta te ih on može ishoditi). U slučaju zajednice ponuditelja / podugovaratelja, Naručitelj može tražiti od svih članova zajednice / podugovaratelja da pojedinačno dokažu nepostojanje razloga isključenja.

3.6. Ponuditelju je dopušteno dostavljanje dokaza u izvorniku, u ovjerenoj ili neovjerenoj preslici.

3.7. Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument pisan na drugom jeziku različitom od hrvatskog jezika, uz prilaganje dokumenata na tom drugom jeziku, ponuditelj je dužan uz svaki dokument priložiti i prijevod na hrvatski jezik.

**4. KRITERIJ ZA ODABIR GOSPODARSKOG SUBJEKTA (UVJETI SPOSOBNOSTI) I DOKAZI SPOSOBNOSTI**

**4.1. SPOSOBNOST ZA OBAVLJANJE PROFESIONALNE DJELATNOSTI**

Kao dokaz ispunjenja ovog uvjeta ponuditelj dostavlja izjavu osobe ovlaštene za zastupanje gospodarskog subjekta u Prilogu III Poziva na dostavu ponuda – Izjava o ispunjenju uvjeta sposobnosti. Navedenom Izjavom ponuditelj izjavljuje da je upisan u sudski, obrtni, strukovni ili drugi odgovarajući registar države sjedišta ponuditelja.

Ponuditelju je dopušteno dostavljanje dokaza u izvorniku, u ovjerenoj ili neovjerenoj preslici, na hrvatskom jeziku i latiničnom pismu.

Ukoliko je dokument za dokazivanje uvjeta sposobnosti na drugom jeziku, različitom od hrvatskog jezika, uz prilaganje dokumenata za dokazivanje sposobnosti na tom drugom jeziku ponuditelj je dužan uz svaki dokument priložiti i prijevod na hrvatski jezik.

U slučaju zajednice ponuditelja svi članovi zajednice ponuditelja moraju dokazati sposobnost za obavljanje profesionalne djelatnosti.

U narednim retcima je predstavljena minimalna veličina projektnog tima kojom Ponuditelj mora raspolagati te je ispunjavanjem i ovjeravanjem Priloga III Poziva na dostavu ponuda i dokazuje:

Voditelj projektnog tima - 1 izvršitelj

Minimalno 5 godina radnog iskustva u vođenju projekata u području informacijskih i komunikacijskih tehnologija (IKT);

Stručnjak za programiranje u proširenoj stvarnosti  - 1 izvršitelj

Programer sa minimalno VSS, posjeduje diplomu iz područja elektrotehnike ili računarstva, minimalno 2 godina profesionalnog iskustva u području proširene stvarnosti

Stručnjak za 3D modeliranje - 1 izvršitelj

3D modeler i animator s minimalno VSS, posjeduje diplomu iz područja grafičkog dizajna ili grafičke tehnologije, minimalno 1 godina profesionalnog iskustva u području izrade digitalnih 3D projekata

**5. PONUDA**

**5.1. Sadržaj ponude**

Ponudu sačinjavaju sljedeći dokumenti:

• Ponudbeni list (Prilog I Poziva na dostavu ponuda)

• Izjava o nepostojanju razloga isključenja (Prilog II Poziva na dostavu ponuda)

• Izjava o ispunjenju uvjeta sposobnosti – (Prilog III Poziva na dostavu ponuda)

• Tehničke specifikacije (Prilog IV Poziva na dostavu ponuda)

• Troškovnik (Prilog V Poziva na dostavu ponuda)

• katalozi, brošure i slično ukoliko ponuditelj smatra da su potrebni

**5.2. Izrada ponude**

Ponuda mora biti izrađena u papirnatom obliku, otisnuta ili pisana neizbrisivom tintom (pisano rukom ili ispisano na pisaču), a predaje se u izvorniku. Predaje se jedan original ponude. Uz ponudu u papirnatom obliku, može se dostaviti i ponuda na CD/ DVD R ili drugom mediju; u slučaju razlika u ponudama, relevantna će biti ponuda dostavljena u papirnatom obliku.

Prilikom ispunjavanja Priloga 1 – Ponudbeni list, Priloga 2 – Izjava o nepostojanju razloga isključenja i Priloga 3 – Izjava o ispunjenju uvjeta sposobnosti, Ponuditelj je obvezan upisati grupu predmeta nabave za koju podnosi ponudu. Prilog 4 i Prilog 5 Ponuditelj ispunjava za onu grupu predmeta nabave za koju podnosi ponudu.

Pri izradi ponude Ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva na dostavu ponuda. Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude.

**5.3. Jezik i pismo ponude**

Ponuda mora biti izrađena na hrvatskom jeziku i latiničnom pismu. U slučaju dostave dokumenata na drugom jeziku, Ponuditelji su obvezni dostaviti prijevod na hrvatski jezik. Katalozi, brošure i sl. mogu se dostaviti i na engleskom i/ili njemačkom jeziku.

**5.4. Cijena ponude**

Cijena ponude izražava se u kunama (HRK) ili eurima (EUR).

Cijena ponude je nepromjenjiva tijekom trajanja ugovora o nabavi. Ako se cijena ponude izražava u EUR (€), radi usporedivosti ponuda, cijena ponude preračunava se u kune (HRK) prema srednjem tečaju Hrvatske narodne banke (HNB-a) na zadnji dan roka za dostavu ponuda.

Ponuditelj je u Troškovniku (Prilog V Poziva na dostavu ponuda), ovisno o grupi predmeta nabave za koji popunjava Troškovnik, dužan ponuditi tj. upisati cijenu za svaku stavku i ukupnu cijenu bez poreza na dodanu vrijednost (PDV), zaokruženo na dvije decimale, te ukupnu cijenu s porezom na dodanu vrijednost (PDV-om), zaokruženo na dvije decimale.

Ponuditelj je dužan u Ponudbenom listu (Prilog I Poziva na dostavu ponuda), ovisno o grupi predmeta nabave za koji popunjava Ponudbeni list, upisati istu navedenu ukupnu cijenu bez poreza na dodanu vrijednost (PDV) iz Troškovnika, zatim iznos poreza na dodanu vrijednost (PDV) te ukupnu cijenu s porezom na dodanu vrijednost (PDV-om) zaokruženu na dvije decimale.

Ako cijena ponude bez poreza na dodanu vrijednost izražena u Troškovniku ne odgovara cijeni ponude bez poreza na dodanu vrijednost izraženoj u Ponudbenom listu, vrijedi cijena ponude bez poreza na dodanu vrijednost izražena u Troškovniku.

Ako je ponuditelj tvrtka izvan Republike Hrvatske ili ako ponuditelj nije u sustavu poreza na dodanu vrijednost (PDV-a), na mjesto predviđeno za upis cijene ponude s PDV-om upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

Naručitelj će u postupku usporedbe i ocjenjivanja ponuda uspoređivati cijenu ponude uključujući i porez na dodanu vrijednost (PDV).

**5.5. Rok, način i uvjeti plaćanja**

Plaćanje će se vršiti na poslovni račun odabranog Ponuditelja na sljedeći način:

- 100% ugovorenog iznosa će biti plaćeno do 31.12.2020. ukoliko je aplikacija isporučena do 24.12.2020.

**5.6. Jamstva**

Jamstva se ne traže.

**5.7. Rok valjanosti ponude**

Ponuda mora biti valjana najmanje 30 dana od krajnjeg roka za dostavu ponuda. Naručitelj će odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a Ponuditelj će također u pisanoj formi produžiti rok valjanosti ponude. U roku produženja valjanosti ponude niti Naručitelj niti Ponuditelj neće tražiti izmjenu ponude.

**6. NAČIN DOSTAVE PONUDA**

**6.1. Dostava ponuda**

Ponudu je potrebno dostaviti poštom ili osobnom dostavom na adresu Naručitelja radnim danom od 8:00 do 16:00 sati od dana izdavanja Poziva na dostavu ponuda do roka definiranog u točki 7. ovog dokumenta. Ponuditelji dostavljaju ponudu u zatvorenoj omotnici s naznakom:

**FABULA21. STOLJEĆA d.o.o.**

**Riječka ulica 35, 10410 Velika Gorica**

Oznaka nabave: NAB PIAMIA – 03

Predmet nabave: Nabava usluge izrade aplikacije, animacija I koncepta proširene stvarnosti s foto prepoznavanjem slike i teksta

**"NE OTVARAJ"**

Na poleđini:

**Naziv i adresa Ponuditelja**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude.

Ako Ponuditelj dostavi ponudu osobnom dostavom na adresu Naručitelja, Naručitelj će Ponuditelju izdati potvrdu o datumu i vremenu primitka ponude, odnosno ovjeriti primitak ponude.

Ponude i dokumentacija priložena uz ponude ne vraćaju se ponuditeljima.

**6.2. Alternativne ponude**

Alternativne ponude nisu dopuštene.

**6.3. Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene/dopune ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**7. ROK ZA DOSTAVU PONUDA (DATUM, VRIJEME I MJESTO DOSTAVE PONUDA)**

Ponuda mora biti zaprimljena od strane Naručitelja, na adresi iz točke 6.1. ovog Poziva na dostavu ponuda najkasnije do 30.11.2020. do 16:00 sati.

Sve ponude koje Naručitelj primi nakon isteka roka za dostavu ponuda označit će se kao zakašnjelo pristigle i bit će neotvorene vraćene ponuditelju.

**8. KRITERIJ ZA ODABIR PONUDE**

Kriterij za odabir ponude za obje grupe predmeta nabave je najniža cijena.

**9. OTVARANJE, PREGLED I OCJENA PONUDA**

**9.1. Zapisnik o otvaranju i ocjenjivanju ponuda**

Naručitelj (Odbor za nabavu) nakon isteka roka za dostavu ponuda otvara i ocjenjuje dostavljene ponude, o čemu se sastavlja zapisnik.

a) Zapisnik o otvaranju i ocjenjivanju ponuda sadržava najmanje:

- naziv i sjedište Naručitelja;

- mjesto te datum i sat početka i završetka otvaranja ponuda;

- predmet nabave;

- vrstu postupka nabave;

- ime i prezime nazočnih osoba te njihove potpise;

- naziv i sjedište Ponuditelja, prema redoslijedu zaprimanja ponuda;

- cijenu ponude bez poreza na dodanu vrijednost, cijenu ponude s porezom na dodanu vrijednost

- datum početka i završetka pregleda i ocjene ponuda;

- podatke o pojašnjenju u vezi s dokumentima/ponudama (uključujući podatke o ispravcima računskih pogrešaka), ako ih je bilo;

- analizu ponuda vezano uz ispunjenje zahtjeva u pogledu opisa predmeta nabave i tehničkih specifikacija

- naziv i sjedište Ponuditelja čije ponude se odbijaju, uz obrazloženje razloga za odbijanje (i u slučaju neuobičajeno niske cijene);

- naziv Ponuditelja s kojim Naručitelj namjerava sklopiti ugovor o nabavi

- popis priloga uz zapisnik (zahtijevani/dostavljeni dokumenti, pojašnjenja, objašnjenja)

U postupku pregleda i ocjene ponuda Naručitelj vrši:

• provjeru formalne sukladnosti

• procjenu postojanja razloga isključenja i ispunjenja uvjeta sposobnosti

• procjenu tehničke i materijalne sukladnosti

• evaluaciju ponuda na temelju prethodno objavljenih kriterija za odabir (najniža cijena)

b) Naručitelj će isključiti Ponuditelja ukoliko Ponuditelj nije udovoljio uvjetima iz točke 3. i točke 4. ovog Poziva na dostavu ponuda.

c) Naručitelj je obvezan na osnovi rezultata pregleda i ocjene ponuda odbiti:

- ponudu koja nije cjelovita tj. ne sadrži sve elemente navedene u točki 5.1. ovog Poziva na dostavu ponuda,

- ponudu koja je suprotna odredbama ovog Poziva na dostavu ponuda,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće, ako pogreške, nedostaci odnosno nejasnoće nisu uklonjive,

- ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Poziva na dostavu ponuda,

- ponudu za koju ponuditelj nije pisanim putem prihvatio ispravak računske pogreške.

d) Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine, ili ako nedostaju određeni dokumenti, Naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku koji ne smije biti kraći od pet (5) dana niti dulji od deset (10) dana. Navedeno postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave.

**10. DONOŠENJE ODLUKE O ODABIRU ILI PONIŠTENJU**

**10.1. Donošenje Odluke o odabiru / isključenju / odbijanju ponude**

Rok za donošenje Odluke o odabiru / isključenju / odbijanju ponude je dva (2) dana od isteka roka za dostavu ponuda.

Za sve grupe predmeta nabave zajedno:

- donosi se Odluka o odabiru / isključenju / odbijanju ponude

- Naručitelj pisanim putem obavještava sve subjekte koji su dostavili ponudu, o odabranom Ponuditelju, prilažući presliku Odluke o odabiru. Odluka o odabiru sadržava najmanje:

- naziv i adresu odabranog Ponuditelja;

- ukupnu vrijednost odabrane ponude.

Ponuditeljima koji se isključuju kao i Ponuditeljima čija se ponuda odbija, ukoliko je primjenjivo, dostavlja se Odluka o isključenju ili Odluka o odbijanju ponude.

Odluka o isključenju / odbijanju ponude mora sadržavati najmanje:

- naziv i adresu Ponuditelja koji se isključuje / čija ponuda se odbija;

- razloge za isključenje Ponuditelja/odbijanje ponude.

Odluka o isključenju ponuditelja / Odluka o odbijanju ponude dostavlja se Ponuditelju na kojeg se odnosi.

**10.2. Donošenje Odluke o poništenju**

Rok za donošenje Odluke o poništenju postupka nabave za sve grupe predmeta nabave zajedno je dva (2) dana od isteka roka za dostavu ponuda.

a) Naručitelj poništava postupak nabave za sve grupe predmeta nabave ako nakon isteka roka za dostavu ponuda:

- nije pristigla niti jedna ponuda;

- nije dobio niti jednu valjanu ponudu;

- nakon odbijanja ponuda ne preostane nijedna valjana ponuda.

b) Ako postoje razlozi za poništenje postupka nabave za sve grupe predmeta nabave, Naručitelj bez

odgode donosi Odluku o poništenju u kojoj navodi:

- obrazloženje razloga poništenja;

- rok u kojem će se pokrenuti novi postupak za isti ili sličan predmet nabave za sve grupe predmeta nabave, ako je primjenjivo;

- datum donošenja i potpis odgovorne osobe;

te istu bez odgode dostavlja gospodarskim subjektima koji su dostavili ponudu.

Naručitelj bez odgode objavljuje obavijest o poništavanju postupka nabave za pojedinu grupu predmeta nabave na internetskoj stranici [www.strukturnifondovi.hr.](http://www.strukturnifondovi.hr/) Naručitelj ponovo pokreće postupak nabave u skladu s rokom navedenim u Odluci o poništenju.

**11. UGOVOR O NABAVI**

Za sve grupe predmeta nabave zajedno, nakon odabira najpovoljnije ponude, Naručitelj sklapa ugovor s odabranim Ponuditeljem. Ugovor o nabavi se sklapa na temelju uvjeta iz Poziva na dostavu ponuda i odabrane ponude.

Ugovor o nabavi sadržava najmanje:

- naziv, adresa, broj telefona, broj faksa, adresa elektroničke pošte Naručitelja;

- opis grupe predmeta nabave (ugovora);

- naziv, adresa, broj telefona, broj faksa, adresa elektroničke pošte Ponuditelja;

- podatke o iznosu ugovora koji odgovara iznosu odabrane ponude.

Izmjene Ugovora o nabavi odnosno mogućnost sklapanja aneksa Ugovoru moguće je u slučaju nastanka nepredvidljivih okolnosti koje su nastupile nakon stupanja na snagu Ugovora, a za koje nije odgovorna niti jedna ugovorna strana, ukoliko je zadovoljen uvjet da su izmjene nužne za uredno izvršenje Ugovora.

**12. OSTALE ODREDBE**

**12.1. Odredbe koje se odnose na zajednicu ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova zajedničkog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu, uz obveznu naznaku člana zajednice ponuditelja "Broj 1", koji će se nazivati "Ponuditelj" i bit će ovlašten za komunikaciju s Naručiteljem.

Uvjeti sposobnosti za članove zajednice ponuditelja dokazuju se u skladu s točkom 4. ovog Poziva na dostavu ponuda.

U zajedničkoj ponudi mora biti navedeno koji će dio Ugovora o nabavi (predmet, količina, vrijednost i postotni dio) izvršavati pojedini član zajednice ponuditelja.

Naručitelj neposredno plaća svakom članu zajednice ponuditelja za onaj dio ugovora o nabavi koji je on izvršio, ako zajednica ponuditelja ne odredi drugačije.

**12.2. Odredbe koje se odnose na podugovaratelje**

Ako ponuditelj namjerava dati dio ugovora o nabavi u podugovor jednom ili više podugovaratelja, dužan je u ponudi navesti sljedeće podatke:

a) naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN (broj računa podugovaratelja)

b) predmet, količinu, vrijednost podugovora i postotni dio ugovora o nabavi koji se daje u podugovor. Sudjelovanje podugovaratelja ne utječe na odgovornost ponuditelja za izvršenje ugovora o nabavi.

Velika Gorica, 20.11.2020.

Osoba ovlaštena za zastupanje naručitelja

Mario Dilberović

**PRILOZI:**

• Prilog I – Ponudbeni list

• Prilog II – Izjava o nepostojanju razloga isključenja

• Prilog III – Izjava o ispunjenju uvjeta sposobnosti

• Prilog IV – Tehničke specifikacije

• Prilog V – Troškovnik